OpenLLM-France/wikimedia huggingface dataset:
# Tri-Droid

Tri-Droideak Star Warseko filmeetako unitate militar separatistak dira.
Tri-Droideak Tekno Batasunak sortu zituen Klon Gerretan zehar, Merkataritza Federakuntzaren zerbitzura. Mygeeto bezalako gudu zelaietan parte hartu zuten, eta praktikoki tamaina handiko (zortzi metroko altuerakoak) oktuptarrak ziren.
Errobot erraldoi eta bortitz hauek Errepublika Galaktikoaren aurkako gerrak amaitutakoan desaktibatuak izan ziren, Darth Vaderrek Mustafarren lider konfederatuak hil zituenean.

## Kanpo estekak

* Datuak: Q588296
# Tri martolod

Tri martolod (euskaraz Hiru marinel edota Hiru itsasgizon) Bretainiako abesti herrikoi bat da. Bretainieraz abestu ohi da. Hiru itsasgizon gazteren istorioa azaltzen du, azkenean maitasun kontakizun bat ere agertzen delarik. 1970eko hamarkadan Alan Stivell musikariak burututako moldaketa eta grabaketaren ondorioz arrunt ospetsua bilakatu zen. Handik aurrera Bretainiako musikari ugarik abesti honen bertsio ugari sortu eta abestu izan ohi dituzte, horien artean, Nolwenn Leroy bretainiar abeslaria.
Hiru denborez osatutako dantza bat da, Bretainiako kostaldean, bereziki Bro Kernev eskualdeko hego kostaldean topa liteke.

## Hitzak

| Bretainieraz Tri martolod yaouank... la la la... Tri martolod yaouank i vonet da veajiñ (bis) E vonet da veajiñ, gê! E vonet da veajiñ (bis) Gant 'n avel bet kaset... la la la... Gant 'n avel bet kaset beteg an Douar Nevez (bis) Beteg an Douar Nevez, gê! Beteg an Douar Nevez (bis) E-kichen mein ar veilh... la la la... E-kichen mein ar veilh o deus mouilhet o eorioù (bis) O deus mouilhet o eorioù, gê! O deus mouilhet o eorioù (bis) Hag e-barzh ar veilh-se... la la la... Hag e-barzh ar veilh-se e oa ur servijourez (bis) E oa ur servijourez, gê! E oa ur servijourez (bis) Hag e c'houlenn ganin... la la la... Hag e c'houlenn ganin pelec'h 'n eus graet konesañs (bis) Pelec'h on-oa konesañs, gê! Pelec'h on-oa konesañs (bis) En Naoned er marc'had... la la la... En Naoned er marc'had on-oa choajet ur walenn (bis) | Euskaraz Hiru itsasgizon gazte... la la la... Hiru itsasgizon gazte bidaian joan ziren (bis) Bidaian joan ziren, eh! Bidaian joan ziren (bis) Eta haizeak bidali zituen... la la la... Eta haizeak Ternuaraino bidali zituen (bis) Ternuaraino, eh! Ternuaraino (bis) Errotarri baten alboan... la la la... Errotarri baten alboan ainguratu zuten (bis) Ainguratu zuten, eh! Ainguratu zuten (bis) Eta errota honen barnean... la la la... Eta errota honen barnean neskame bat zegoen (bis) Neskame bat zegoen, eh! Neskame bat zegoen (bis) Eta galdetu zidan... la la la... Eta non ezagutu ginen galdetu zidan (bis) Eta non ezagutu ginen, eh! Eta non ezagutu ginen (bis) Naonedeko merkatuan... la la la... Naonedeko merkatuan eraztun bat aukeratu omen genuen (bis) |

## Kanpo estekak

* Alan Stivellen bretainiar musikariaren Tri martolod abestiaren bertsioa entzungai (Bretainieraz)
* Nolwenn Leroyen bretainiar musikariaren Tri martolod abestiaren bertsioa entzungai (Bretainieraz)
* Yann Fanch abeslariaren Tri martolod abestiaren bertsioa entzungai (Bretainieraz)
* Shannon poloniar musika taldearen Tri martolod abestiaren bertsioa entzungai (Bretainieraz)
* Hitzak eta frantseserako itzulpena (Bretainieraz) (Frantsesez)
* Nachalo Veka feat. Hellawes - Tebya Jdala (more info / download)

## Kanpo estekak

* Datuak: Q211495
* Multimedia: Tri martolod / Q211495
# Thermalbad Wiesenbad

Thermalbad Wiesenbad Alemaniako udalerria da. Saxonia estatuan kokatuta dago, [[Erzgebirge barrutia|Erzgebirge]] barrutian. 2014an 3.453 biztanle zituen 24,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q57851
* Multimedia: Thermalbad Wiesenbad / Q57851
# Thermalito (Kalifornia)

Thermalito Ameriketako Estatu Batuetako erroldak esleitutako leku bat da. Butte konderrian dago, Kalifornia estatuan. 7.198 biztanle ditu, 33,402806 kilometro koadroko azaleran banatuta.

## Ikus, gainera

* Butte konderria

## Kanpo estekak

* Datuak: Q2261584
# Thermessaita

Thermessaita haluro motako minerala da.

## Ezaugarriak

Thermessaita haluro mineralaren formula kimikoa hau da: ${\ce {K2AlF3(SO4)}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Thermessaite: Mineral information, data and localities.» www.mindat.org (Noiz kontsultatua: 12-05-2019).
# Thermessaita-(NH4)

Thermessaita-(NH4) mineral bat da.

## Ezaugarriak

Thermessaita-(NH4) elementu kimiko mineralaren formula kimikoa hau da: ${\ce {(NH4)2AlF3(SO4)}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Thermessaite-(NH4): Mineral information, data and localities.» www.mindat.org (Noiz kontsultatua: 12-05-2019).
# Thermal (Kalifornia)

Thermal Ameriketako Estatu Batuetako erroldak esleitutako leku bat da. Riverside konderrian dago, Kalifornia estatuan. 2.676 biztanle ditu, 24,303242 kilometro koadroko azaleran banatuta.

## Ikus, gainera

* Riverside konderria

## Kanpo estekak

* Datuak: Q133921
* Multimedia: Thermal, California / Q133921
# Vaucluse (Doubs)

Vaucluse Frantziako udalerria da, Doubs departamenduan dagoena, Franche-Comté eskualdean. 2013an 146 biztanle zituen.

## Demografia
### Biztanleria

2007an Vaucluse udalerrian erroldatutako biztanleak 103 ziren. Familiak 37 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 17 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 51 etxebizitza zeuden, 35 familiaren etxebizitza nagusia ziren, 13 bigarren erresidentzia ziren eta 2 hutsik zeuden. 47 etxeak ziren eta 4 apartamentuak ziren. 35 etxebizitza nagusietatik 32 bere jabearen bizilekua ziren eta 3 alokairuan okupaturik zeuden; 7 etxek hitu gela zituzten, 9 etxek lau zituzten eta 19 etxek bost zituzten. 31 etxek euren parking plaza propioa zuten azpian. 17 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vaucluse udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 4 |
| 4 | 60-64 | 0 |
| 4 | 55-59 | 0 |
| 4 | 50-54 | 0 |
| 0 | 45-49 | 8 |
| 0 | 40-44 | 0 |
| 4 | 35-39 | 4 |
| 0 | 30-34 | 8 |
| 4 | 25-29 | 0 |
| 4 | 20-24 | 0 |
| 0 | 15-19 | 8 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 78 ziren, horien artean 54 aktiboak ziren eta 24 inaktiboak ziren. 54 pertsona aktiboetatik 49 lanean zeuden (27 gizon eta 22 emakume) eta 5 langabezian zeuden (3 gizon eta 2 emakume). 24 pertsona inaktiboetatik 3 erretiraturik zeuden, 18 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 2 eraikuntza enpresak ziren, 1 ibilgailuen saltze eta konpontze enpresa zen eta 2 ostalaritza eta jatetxe enpresak ziren.
2009an zeuden norbanakoentzako 2 zerbitzu publikoetatik, 1 zurgina zen eta 1 jatetxe.
2000. urtean Vaucluse udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q907338
* Multimedia: Vaucluse (Doubs) / Q907338
# Vaucluse

Vaucluse Frantziako Proventza-Alpeak-Kosta Urdina eskualdeko departamendua da (84).
Prefektura Avignon hirian dago.
Mugakide ditu Gard eta Ardèche mendebaldean, Drôme iparraldean, Proventza Garaiko Alpeak ekialdean, Var (ehunka metro gutxitan bakarrik) eta Rodanoren Ahoak hegoaldean.

## Vauclusetar ezagunak

* Eric Caritoux (1960-), txirrindularia.

## Ikus, gainera

* Vaucluse departamenduko udalerrien zerrenda

## Kanpo estekak

* Datuak: Q12792
* Multimedia: Vaucluse / Q12792
# The Purge: Election Year

The Purge: Election Year» (euskaraz Purga: Hauteskunde Urtea), 2016ko James DeMonaco estatubatuar zinema zuzendari eta gidoilariak zuzendu eta idatzitako beldurrezko ekintza film bat da. Frank Grillo, Elizabeth Mitchell eta Mykelti Williamson aktoreek antzeztu zuten.
The Purge frankiziaren filmeetako bat da, aurrez estreinatutako The Purge (2013) eta The Purge: Anarchy (2014) filmeen jarraipena, eta era berean The First Purge (2018) jarraipena izan du.

## Argumentua

Oharra: Atal honek istorio osoa edo amaiera argitzen du.
Leo Barnes (Frank Grillo) polizia sarjentu ohiak bere semea erail zuen gizonaz ez mendekatzea erabaki zuenetik jada bi urte igaro dira. Orain, Barnes AEBetako lehendakaritzarako hauteskundeetarako aurkeztu eta Urteroko Purgaren aurka dagoen Charlie Roan (Elizabeth Mitchell) senataria babestea helburu duen arduraduna bilakatu da. Purga honetan edozein motako delituak burutu daitezke, hilketa barne, inongo zigorrik jaso gabe. Roanek jarduera horrekin kaltetuenak txiro eta maila sozial apaleko biztanleak direla iritzi du.

## Aktoreak

* Frank Grillo: Leo Barnes, polizia sarjentu ohia, honakoan Charlie Roanen segurtasun arduraduna bilakatua
* Elizabeth Mitchell: Charlene "Charlie" Roan senataria eta Purgaren Aurkako Plataformaren hautagaia
** Christy Coco: Charlie Roan gaztea
* Mykelti Williamson: Joe Dixon
* Joseph Julian Soria: Marcos Dali
* Betty Gabriel: Laney Rucker
* Terry Serpico: Earl Danzinger, neonazi talde bateko burua
* Raymond J. Barry:s Caleb Warrens, NFFA alderdiko burua eta AEBetako lehendakaria
* Edwin Hodge: Dante Bishop, Purgaren aurkako ekintzailea
* Kyle Secor: Edwidge Owens ministroa, NFFAra afiliatutako katedraleko artzaina
* Brittany Mirabilé: Kimmy
* Juani Feliz: Kimmyren laguna
* Kimberly Howe: Kimmyren laguna
* Ethan Phillips: Couper polizia burua
* Cindy Robinson: Purga iragarkiaren ahotsa
* Liza Colón-Zayas: Dawn
* David Aaron Baker: Tommy Roseland, NFFa alderdiko prentsa arduraduna
* Christopher James Baker: Harmon James
* Roman Blat: Osaba Sam
* Jamal Peters: Gaizkile taldeburua
* J. Jewels: Politika eztabaida saioko solaskidea
* Matt Walton: 1. kazetari berriemailea

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q20724304
# The Purge (2013ko filma)

The Purge (euskaraz: «Purga») 2013ko James DeMonaco estatubatuar zinema zuzendari eta gidoilariak zuzendu eta idatzitako distopia eta beldurrezko film bat da. Ethan Hawke, Lena Headey, Adelaide Kane eta Max Burkholder aktoreek antzeztu zuten.
Honako jarraipena izan ditu: The Purge: Anarchy (2014), The Purge: Election Year (2016), The First Purge (2018) eta The Forever Purge (2021), gainera izenburu berdineko telesaila (2017) ere badu.

## Argumentua

Oharra: Atal honek istorio osoa edo amaiera argitzen du.
2022. urtea. Etorkizuneko gizarte distopiko batean, agintean dagoen errejimen politikoa Amerikako Gurasoen Fundazio Berria delakoa da, eta edonon nagusi den bortizkeria eta espetxe gainsaturatuei erantzuteko neurria ezarri du: "urteroko purga", honetan, urteko gau batez edozein motako krimena burutu daiteke, hilketak barne, justiziari inongo azalpenik eman gabe. 12 orduz bortizkeria jaun eta jabe da, eta herritarrak gainontzeko urtean zehar nagusi den lasaitasuna ahaztuz beren buruak askatzen dituzte.
Urteroko purga hasi baina ordu batzuk lehenagotik, James Sandin (Ethan Hawke) segurtasun sistemen saltzailea Los Angeles hiriko luxuzko auzune batean dagoen bere etxebizitzara itzuli da, Mary emaztea (Lena Headey), eta Zoey eta Charlie (Adelaide Kane eta Max Burkholder) seme-alabekin batera. Familiako senideek ez dakitena da, gau hasi bezain laster arrotz batek beren etxeko atera deituko duela da, sekulako amesgaiztoari hasiera emanez.

## Aktoreak
### Sandin familia

* Ethan Hawke: James Sandin
* Lena Headey: Mary Sandin
* Adelaide Kane: Zoey Sandin
* Max Burkholder: Charlie Sandin

### Auzo-lagunak

* Arija Bareikis: Grace Ferrin
* Dana Bunch: Ferrin jauna
* Chris Mulkey: Halverson jauna
* Tisha French: Halverson andrea
* Tom Yi: Cali jauna

### Purgatzaileak

* Rhys Wakefield: Buruzagi ongi hezita
* John Weselcouch: Purgatzaile etenlaria
* Alicia Vela-Bailey: Emakumezko purgatzaile kilikaria
* Aaron Kuban: Purgatzailea
* Boima Blake: Purgatzailea
* Nathan Clarkson: Purgatzailea
* Chester Lockhart: Purgatzailea
* Tyler Osterkamp: Purgatzailea
* R. J. Wolfe: Purgatzailea
* Trazariah Shells: Purgatzailea
* Thomas Fuentelzar: Purgatzailea

### Bestelakoak

* Edwin Hodge: Arrotz odoltsua
* Tony Oller: Henry
* Cindy Robinson: Purga iragarkiko ahotsa
* Karen Strassman: Telebista albistegietako aurkezlea
* Peter Bzovdas: Peter Buynak doktorea

## Kanpo estekak

* Datuak: Q7758789
# The Purge (telesaila)

The Purge (euskaraz: «Purga»), estatubatuar telesaila da, James DeMonacok USA Networkerako sortua.

## Argumentua

Oharra: Atal honek istorio osoa edo amaiera argitzen du.
12 orduko gau batean, delitu guztiak (bandalismoa, hilketa, sutea eta lapurreta barne) legezkoak direnean, alderdi politiko totalitario batek aldatutako Estatu Batuetako gobernu batean girotuta, telesailak itxuraz hiri txiki batean bizi diren eta harremanik ez duten hainbat pertsonaiari jarraitzen die. Erlojuak aurrera egin ahala, pertsonaia bakoitzak bere iragana kontatu beharko du, purgaren gauetik bizirik irauteko zein urrun iritsiko diren jakin ahala.

## Aktoreak

* Gabriel Chavarria: Miguel Guerrero
* Jessica Garza: Penelope Guerrero
* Hannah Emily Anderson: Jenna Betancourt
* Colin Woodell: Rick Betancourt
* Lili Simmons: Lila Stanton
* Amanda Warren: Jane Barbour
* Lee Tergesen: Joe Owens
* Derek Luke: Marcus Moore
* Max Martini: Ryan Grant
* Paola Núñez: Esme Carmona
* Joel Allen: Ben Gardner

## Kanpo estekak

* Datuak: Q55263234
# The Purge: Anarchy

The Purge: Anarchy (euskaraz Purga: Anarkia), 2014ko James DeMonaco estatubatuar zinema zuzendari eta gidoilariak zuzendu eta idatzitako beldurrezko ekintza film bat da. Frank Grillo, Carmen Ejogo, Zach Gilford, Kiele Sanchez, Zoë Soul eta Michael K. Williams aktoreek antzeztu zuten.
The Purge frankiziaren filmeetako bat da, aurrez estreinatutako The Purge (2013) filmaren jarraipena, eta era berean The Purge: Election Year (2016) eta The First Purge (2018) jarraipenak izan ditu.

## Argumentua

Oharra: Atal honek istorio osoa edo amaiera argitzen du.
2023ko martxoaren 21a, AEBetan nonahi krimenak burutzen dira eta espetxeak gaizkileez lepo daude. Hortaz, AEBetako Gobernuak urtean behin gau batez eta hamarbi orduz, edozein jarduera kriminal, hilketa barne, legezkoa izango dela erabaki du. Ezin daiteke poliziari laguntza eske deitu, ospitaleek ez dute gaixo edo zauriturik onartzen eta estatubatuarrak beren kaxa bizirik mantendu beharrean daude, epe honetan burututako delituak zigorrik gabe gelditzen baidira.
Arriskuz beteriko gau honetan beren etxetatik kanpo gelditu diren 5 pertsonek bat egingo dute, elkarrekin batera bortizkeri griña asetzetu nahi duten hiritar basatiei aurre egiteko asmoz.

## Aktoreak

* Frank Grillo: Leo Barnes sarjentua (kredituetan "Sarjentua")
* Carmen Ejogo: Eva Sanchez
* Zach Gilford: Shane
* Kiele Sanchez: Liz
* Zoë Soul: Cali Sanchez
* Michael K. Williams: Carmelo Johns
* Justina Machado: Tanya
* John Beasley: Papa Rico Sanchez
* Jack Conley: Big Daddy
* Noel G.: Diego
* Castulo Guerra:Barney
* Edwin Hodge: Dante Bishop (kredituetan "Arrotza")
* Lakeith Stanfield: Young Ghoul Face
* Roberta Valderrama: Lorraine
* Niko Nicotera: Roddy
* Nicholas Gonzalez: Carlos
* Brandon Keener: Warren Grass
* Judith McConnell: Emakume adindu dotorea
* Cindy Robinson: Purga iragarkiaren ahotsa

## Kanpo estekak

* IMDBko fitxa irakurgai (Ingelesez)
* Datuak: Q15728784
# The Purple Rose of Cairo

The Purple Rose of Cairo (euskaraz Kairoko Larrosa Gorrindola) 1985eko Woody Allen estatubatuar zinema zuzendariak zuzendu eta idatzitako amodio eta fantasiazko komedia filma bat da. Mia Farrow, Jeff Daniels eta Danny Aiello aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Estatu Batuak, Depresio Handiaren garaia. Ceciliak (Mia Farrow) New York hirian zerbitzari gisa lan egiten duen bitartean, bere senarra (Danny Aiello) alfer hutsa da. Ceciliaren denborapasa eta errealitate latzetik ihes egin eta champagne, jantzi garesti eta jai dotoreekin amets egiteko modu bakarra zinema aretoko filmak dira. Gau batez, The Purple Rose of Cairo izeneko bere filma gogokoena ikusten ari dela, protagonista (Jeff Daniels) Ceciliarengan erreparatu eta berau ezagutzeko zinema aretoko pantaila igaroko du.

## Aktoreak

* Mia Farrow: Cecilia
* Jeff Daniels: Tom Baxter/Gil Shepherd
* Danny Aiello: Monk
* Edward Herrmann: Henry
* John Wood: Jason
* Deborah Rush: Rita
* Zoe Caldwell as The Countess
* Van Johnson: Larry Wilde
* Karen Akers: Kitty Haynes
* Milo O'Shea: Aita Donnelly
* Dianne Wiest: Emma

## Kanpo estekak

* The Purple Rose of Cairo filmaren IMDBko fitxa irakurgai (Ingelesez)
* Datuak: Q912729
# The Queen's Corgi

The Queen's Corgi (Erreginaren Corgi txakurra), animazioko haurrentzako film bat da, nWave Pictures ekoiztetxeak ekoitzia. Ben Stassen eta Vincent Kesteloot dira filmaren zuzendariak, eta John R. Smith eta Rob Sprackling gidoiaren idazleak. Elizabet II.a Ingalaterrako erregina eta bere ohiko etxeko txakurrak, Corgi arrazakoak, dira istorioaren abiapuntua.

## Argudioa

Oharra: Atal honek istorio osoa edo amaiera argitzen du.
Rex Ingalaterrako monarkiak duen corgi maiteenetako bat da. Halako batean galdu egin da jauregian, eta txakurrak elkarren aurka borrokatzen jartzen dituzten klub ezkutu batekin topo egin du. Handik ihes egin beharko du Rexek bere erreginarekin berriz bat egiteko.

## Erreferentziak

* ↑ via Open Data Euskadi. «The Queen's Corgi» AZpiTituluak.eus (Noiz kontsultatua: 2021-08-06).

## Kanpo estekak

* Datuak: Q55635487
# The Pusher

The Pusher, 1968ko Hoyt Axton estatubatuar folk kantautorearen anesti bat da. Easy Rider (1969) kultuzko film ospetsuak bere soinu bandan abesti honen Steppenwolf taldearen rock bertsioa agertu zenetik abestia bera ere oso ezagun egin zen.
AEBetako ingeles herri hizkeran Pusher izendapenak droga trafikatzailea esan nahi du.

## Kanpo estekak

* The Pusher abestia entzungai, Youtube.com (Ingelesez)
* Datuak: Q3988893
# The Quatermass Xperiment

The Quatermass Xperiment, AEBetan The Creeping Unknown (euskaraz Quatermassen Esperimentua edo Ezezagun Arrastakaria), 1955eko Val Guest ingeles zinema zuzendariaren eta Hammer Film Productions ekoiztetxearen zientzia-fikzio eta beldurrezko film bat da. 1953ko Nigel Kneale gidoigilearen BBCko The Quatermass Experiment telesailean oinarritua dago. Brian Donlevy, Jack Warner, Richard Wordsworth, Margia Dean eta Maurice Kaufmann aktoreek antzeztu zuten.
Quatermass 2 (1957) eta Quatermass and the Pit (1967) jarraipena izan zituen.

## Argumentua

Oharra: Atal honek istorio osoa edo amaiera argitzen du.
Lehenbiziko britainiar suziria Bernard Quatermass (Brian Donlevy) irakaslearen ardurapean arrakastarekin espazioratu eta Lurra laga du. Baina itzuleran zeozer oker atera, harekin komunikarioa eten eta Ingalaterrako landa eremu batean eroriko da. Eskifaiako hiru astronautetatik bakarra topatuko dute, Victor Carron (Richard Wordsworth), baina haren osasuna nahiz egoera mentala oso kaltetuak daude. Koarentenan jarria izango da, baina Judith (Margia Dean) emazteak ospitaletik aterako du, gizateriarentzat sekulako mehatxua bilakatuz, estralurtar indar bat astronautaren gorputz eta gogoaz jabetzen ari baita.

## Aktoreak

* Brian Donlevy: Bernard Quatermass irakaslea
* Richard Wordsworth: Victor Carroon
* Jack Warner: Lomax inspektorea
* David King-Wood:. Gordon Briscoe doktorea
* Margia Dean: Judith Carroon andrea, Victorren emaztea
* Maurice Kaufmann: Marsh
* Harold Lang: Christie
* Lionel Jeffries: Blake jauna
* John Wynn: Best detektibe sarjentua
* Jane Asher: Neskatoa
* Toke Townley: Kimikari botikaria
* Bartlett Mullins: Zoologikoko zaindaria
* Thora Hird: Rosemary 'Rosie' Elizabeth Wrigley
* Sam Kydd: Polizia etxeko sarjentua
* Gordon Jackson: BBCko telebista ekoizlea
* Basil Dignam: Sir Lionel Dean (krediturik gabe)
* Marianne Stone: Ospitaleko erizaina (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q1683913
# The Tomb of Ligeia

The Tomb of Ligeia (euskaraz Ligeiaren Hilobia) 1964ko Roger Corman estatubatuar zinema zuzendariak zuzendutako beldurrezko film bat da. 1938ko Edgar Allan Poe estatubatuar idazlearen Ligeia kontakizun laburrean oinarritua dago. Vincent Price, Elizabeth Shepherd eta John Westbrook aktoreek antzeztu zuten.
Roger Cormanek zuzendutako Poeren kontakizunetan oinarritutako film saileko zortzigarrena eta azkena izan zen.
Ingalaterran filmatu zen.

## Argumentua

Oharra: Atal honek istorio osoa edo amaiera argitzen du.
Verden Fell (Vincent Price) bere lehen emazte Ligeiaren (Elizabeth Shepherd) heriotzak atsekabetua eta era berean hiltzearen etsipenaz emazte ateoak Jainkoari buruz esandako aipamen ia blasfemoek mehatxatua sentitzen den gizasemea da. Bakarrik eta betaurreko ilun bitxi batzuk jaztera derrigortzen duten ikusmen arazoaz kezkaturik, Fell munduaz isolatua bizi da. Baina bere gogoz kontra, ezustean ezagutu duen Rowena (Elizabeth Shepherd) neska gazte egoskorrarekin ezkonduko da, dirurienez, aurrez Fellen aspaldiko laguna den Christopher Goughen (John Westbrook) emaztegaia izana.
Fellen Ligeia lehen emaztearen espirituak senar-emazte ezkonberriak bizi diren landetxe-abadetxea sorgindu duela dirudi, eta gauez jazotako ikuskari batzuk eta Ligeiaren espiritua jabetu dela dirudien katu beldurgarri baten agerpenak Fell guztiz larrituko dute. Azken unean, Fellek Ligeiaren espirituari aurre egin ala saiakera horretan hil egin beharko du.

## Aktoreak

* Vincent Price: Verden Fell
* Elizabeth Shepherd: Rowena Trevanion/Ligeia
* John Westbrook: Christopher Gough
* Derek Francis: Lord Trevanion
* Oliver Johnston: Kenrick
* Richard Vernon: Vivian doktorea
* Frank Thornton: Peperel
* Ronald Adam: Apaiza
* Denis Gilmore: Morroia
* Penelope Lee: Neskamea

## Beste egokitzapenak

Rogern Corman zuzendariak burututako Edgar Allan Poe idazlearen gainontzeko egokitzapenak:
* House of Usher (1960)
* Pit and the Pendulum (1961)
* The Premature Burial (1962)
* Tales of Terror (1962)
* The Raven (1963)
* The Haunted Palace (1963)
* The Masque of the Red Death (1964)

## Kanpo estekak

* IMDBko fitxa irakurgai (Ingelesez)
* Datuak: Q1168586
# The Tonight Show

The Tonight Show (euskaraz: «Gaur Gaueko Ikuskizuna») AEBtako elkarrizketa saio bat da. 1954ko irailaren 27tik gaur egun arte NBC katean aireratu da, horrek kate honetako saio iraunkorrena bilakatzen du. New York hiriko Rockefeller Center eraikinetik aireratzen da.

## Aurkezleak

* Steve Allen (1954–57)
* Ernie Kovacs (1956–57)
* Jack Lescoulie (1957–57)
* Al "Jazzbo" Collins (1957–57)
* Jack Paar (1957–62)
* Johnny Carson (1962–92)
* Jay Leno (1992–2009 eta 2010–14)
* Conan O'Brien (2009–10)
* Jimmy Fallon (2014–gaur egun)
* Sammy Davis Jr. eta Steve Allen, 1956
* Edie Adams eta Ernie Kovacs, 1960
* Jack Lescoulie, 1954
* Jack Paar eta John F. Kennedy, 1959
* Woody Allen eta Woony Carson, 1964
* Jay Leno eta Barack Obama, 2009
* Conan O'Brien, 2007
* Jimmy Fallon, 2007

## Kanpo estekak

* The Tonight Show, NBC (Ingelesez)
* Datuak: Q1338655
* Multimedia: The Tonight Show / Q1338655